KORRALDUS

Valga 	18. oktoober 2023 nr 397

Valga Vallavalitsuse 31. jaanuar 2018 
korralduse nr 51 „Valga Vallavalitsuse 
perekonnaseisualaste teenuste hindade 
kehtestamine“ muutmine

Kohaliku omavalitsuse korralduse seaduse § 30 lõike 3 alusel Valga Vallavalitsus annab korralduse:

1.	Muuta Valga Vallavalitsuse 31. jaanuari 2018 korraldust nr 51 „Valga Vallavalitsuse perekonnaseisualaste teenuste hindade kehtestamine“ ning täiendada seda punktiga 1.5 järgmises sõnastuses: 
„1.5. Valga Raekoja saali kasutamine külaliste vastuvõtuks vahetult pärast ametlikku abielu registreerimist − 40 eurot/tund“. 

2.	Muuta 1. jaanuarist 2024 Valga Vallavalitsuse 31. jaanuari 2018 korraldust nr 51 „Valga Vallavalitsuse perekonnaseisualaste teenuste hindade kehtestamine“ ning sõnastada punkt 1 ja 2 järgmiselt:
„1. pidulik kombetalitus Valga Raekojas esmaspäevast neljapäevani − 50 eurot/üritus; 
2. pidulik kombetalitus Valga Raekojas reedel ja laupäeval − 90 eurot/üritus;“. 

3.	Punkt 1 jõustub selle teatavakstegemisest. 

4.	Korralduse peale võib esitada Valga Vallavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või päevast, millal oleks pidanud korraldusest teada saama, või esitada kaebuse Tartu Halduskohtule halduskohtumenetluse seadustikus sätestatud korras ja tähtaegadel. 

/allkirjastatud digitaalselt/ 
/allkirjastatud digitaalselt/ 
Monika Rogenbaum
vallavanem 	Diana Asi 
vallasekretär

Ärakiri: 	rahandusteenistus
kantselei